Slovenská   RePublika

Ministerstvo zdravotníctva Slovenskej republiky
v spolupráci s
Ministerstvom zdravotníctva Českej republiky,
Kanceláriou Svetovej zdravotníckej organizácie
 v Slovenskej republike a v Českej republike,
Ministerstvom vnútra Slovenskej republiky,
Ministerstvom obrany Slovenskej republiky,
Ministerstvom pôdohospodárstva a rozvoja vidieka Slovenskej republiky,
Ministerstvom dopravy, výstavby a regionálneho rozvoja Slovenskej republiky,
a Úradom verejného zdravotníctva Slovenskej republiky,
za podpory
Odbornej spoločnosti krízovej pripravenosti zdravotníctva Českej republiky a
Kliniky urgentnej medicíny a medicíny katastrof LF Univerzity Komenského Bratislava

usporadúva 

XVII. ročník medzinárodnej konferencie
medicína katastrof v SR 2014,
ktorý sa uskutoční 
v dňoch 4. až 6. júna  2014
v priestoroch Hotela Junior Jasná v Demänovskej Doline

Záštita

ministerka zdravotníctva Slovenskej republiky
minister zdravotníctva Českej republiky
rektorka Slovenskej zdravotníckej univerzity Bratislava
dekan Lekárskej fakulty Univerzity Komenského Bratislava
prednosta Ústavu sociálneho lekárstva a lekárskej etiky LF UK
prednosta Kliniky urgentnej medicíny a medicíny katastrof LF UK 

Hlavné témy konferencie

Aktuálny stav implementácie medzinárodných zdravotných predpisov Svetovej zdravotníckej organizácie v Slovenskej republike a v Českej republike, havarijná pripravenosť  v Slovenskej republike a v Českej republike na radiačné havárie, aktuálny stav pripravenosti  integrovaného záchranného systému a zdravotníctva Slovenskej republiky a Českej republiky na riešenie nehôd s hromadným postihnutím osôb ako hlavné piliere krízovej pripravenosti zdravotníctva v súčasnosti.

Časový plán konferencie

4. júna 2014

09.00 – 13.00 hod		registrácia a ubytovanie účastníkov konferencie
14.00 – 14.30 hod  		začatie konferencie
14.30 – 18.00 hod		1. prednáškový blok

5. júna 2014

09.00 – 12.00 hod		2. prednáškový blok  
14.00 – 17.00 hod 		3. prednáškový blok  
od 19.00 hod 			spoločenský večer 

6. júna 2014

09.00 – 12.00 hod		4. prednáškový blok  
12.00 – 12.30 hod 		záver konferencie 

všeobecné pokyny pre Účastíkov konferencie

1.	Registrácia na konferenciu sa vykonáva prostredníctvom Registračného a ubytovacieho formulára. Registrácia je platná po doručení vyplneného Registračného a ubytovacieho formulára a  potvrdením registrácie. Vyplnený Registračný a ubytovací formulár sa odosiela najneskôr do 15.05. 2014 na mailovú adresu: 
olgama@mail.t-com.sk.
2.	Úhrada nákladov za ubytovanie, stravovanie a účastníckeho poplatku bude realizovaná priamou platbou v hotovosti pri registrácii na recepcii hotela a v registračnom centre konferencie v deň začatia konferencie. Hotel neposkytuje možnosť platby platobnou kartou.
3.	Prednášky na konferencií budú prezentované vo formáte Power Point. Abstrakt prednášok podľa Pokynov k spracovaniu abstraktu v Registračnom formulári prednášajúci zasielajú súčasne s Registračným a ubytovacím formulárom. 
4.	Rokovacie jazyky v priebehu konferencie sú slovenský jazyk, český jazyk a anglický jazyk.
5.	Usporiadateľ konferencie si vyhradzuje právo prijať do odborného programu len prihlášky a prezentácie dodané spôsobom a vo formáte stanovenom v tomto oznámení.
6.	Každý prednášajúci pred začiatkom tematického bloku si zabezpečí prostredníctvom obsluhy audiovizuálnej techniky jej pripravenosť na prezentáciu.
7.	Kredity za účasť a pre autorov a spoluautorov prednášok budú pridelené v súlade s rozhodnutím SACCME (Slovenská akreditačná rada pre kontinuálne medicínske vzdelávanie).
8.	Zverejnenie odborného programu konferencie bude na webovej stránke MZ SR, MZ ČR, MV SR, MO SR, MDVRR SR, MPRV SR, Odbornej spoločnosti krízovej pripravenosti zdravotníctva ČR, ÚVZ SR, OS ZZS SR, SZU Bratislava do 15.05. 2014.